als_Latn dik_Latn sag_Latn
(konica.al)- Nuk ka më dilema, Chelsea është shpallur kampion në Premier League, pasi fitoi 1-0 në transfertë me West Bromwich. Titulli i gjashtë në historinë e “Bluve të Londrës”, që ndoshta nuk e nisën mirë kampionatin, por bënë një fazë të dytë perfekte. Antonio Conte triumfon që në vitin e parë në Londër, duke treguar aftësitë e tij si trajner. Tifozët e Chelsea kishin paguar deri në 1800 paund për të ndjekur këtë ndeshje dhe duket se në fund ia ka vlejtur, pasi kanë festuar së bashku me idhujt e tyre.
Sa i takon ndeshjes së luajtur, vetëm minutat e para kanë pasur disi panik për Chelsea, pastaj aksionet e bluve kanë qenë ta panumërta, por goli ka munguar. Duhet thënë se sa herë që vendasit dilnin në kundërsulm, shfaqeshin rrezikshëm. Pjesa e parë mbyllet në barazim pa gola. Edhe e dyta ka qenë e njëjta histori si e para. Për të ardhur në minutën e 82-të, kur Batshuayi nga 3 metër larg portës, shtyn topin në rrjetë. Më pas Chelsea administron në mënyrë të përkryer këtë gol, fiton takim dhe shpallet kampion dy javë para se të mbyllet Premier League, pasi diferenca shkon ne 10 pike nga Tottenham.
als_Latn als_Latn